**A termény diverzifikáció környezeti és gazdasági hatékonyságát vizsgálják Európában**

**Több mint 50 európai kutató, szakember, gazdálkodó és vállalkozó egyeztetett Finnországban a Diverfarming projekt előrehaladásáról és a kutatóállomások mérési eredményeiről.**

Finnországban rendezték a harmadik éves találkozóját az európai Diverfarming projektnek. A 25 tudományos intézetet, vállalatot, mezőgazdasági szervezetet tömörítő partnerség vezetője a spanyolországi Universidad Politécnica de Cartagena. A projekt az Európai Bizottság Horizon 2020 programjának finanszírozásában valósul meg.

A Finn Természeti Erőforrások Intézetének (Luke) joikioneni székhelyén a tudományos csoport számbavette az első két év munkáját és finomhangolta azokat a paramétereket, indikátorokat, melyekkel a diverzifikációnak a fenntartható mezőgazdasági rendszerekre gyakorolt hatását mérik, tekintettel a termelékenységre, a környezeti hatásokra és az értékláncra. A Diverfarming projekt célja, hogy szemléltesse azokat a környezeti előnyöket, amit egy új, többféle terményen és alacsony ráfordításon alapuló mezőgazdasági paradigma bevezetése jelentene a hagyományos monokultúrás gazdálkodással szemben.
Ennek érdekében a csoport 25 földterületen végez méréseket 6 ország, 6 fő edafoklimatikus területén: Észak Mediterrán, Dél Mediterrán, Atlanti, Kontinentális, Boreális és Pannon, olyan indikátorokkal mint a termelés, a betakarítás minősége, a biodiverzitás, a klíma változást okozó karbon megkötése, a tápanyagtartalom, a talajmikrobiológia és a gazdaságosság, összehasonlítva ezeket a monokultúrás területek méréseivel.

Az éves összejövetel során a projekt különböző munkacsomagjainak vezetői bemutatták az első eredményeiket továbbá részletezték a mérések során felmerülő problémákat, a módszerek összehangolásának lehetőségeit. A végső cél, egyrészt hogy az európai és nemzeti szerveket megfelelő adattal lássák el saját agrárpolitikai döntések meghozatalára, valamint hogy a jó gyakorlatokat a gazdákhoz is eljuttassák. Ebben a vonatkozásban, a Finnországban lefektetett, a Cordobai Egyetem Tudományos Kultúra Csoportja által irányított, új kommunikációs stratégia célul tűzi ki a Diverfarming elvei szerint gazdálkodó közösségek építését, bevonását. A “Légy Diverfarmer” szlogen alatt a Diverfarming belekezd egy civileket mozgósító tudományos projektbe, bevonva a mezőgazdasági közösségeket a döntéshozatalba és a kísérletezésbe egyaránt.

A Diverfarming az Európai Bizottság Horizon 2020 Programja által finanszírozott projekt, az “Élelmiszerbiztonság, fenntartható mezőgazdaság és erdészet, tengerkutatás, tengeri és belvízi kutatás és a biogazdaság” társadalmi kihívásán belül, mely résztvevői a Cartagena és Córdoba (Spanyolorszát), Tuscia (Olaszország), Exeter és Portsmouth (Egyesült Királyság), Wageningen (Hollandia), Trier (Németország), Pécs (Magyarország) és ETH Zurich (Svájc) egyetemei, Consiglio per la ricerca in agricoltura e l'analisi dell'economia agraria (Olaszország), the Consejo Superior de Investigaciones Científicas (Spanyolország) és the Natural Resources Institute LUKE (Finnország) kutatóintézetek, az ASAJA mezőgazdasági szervezet és a Casalasco és Barilla (Olaszország), Arento, Disfrimur Logística és Industrias David (Spanyolország), Nieuw Bromo Van Tilburg és Ekoboerdeij de Lingehof (Hollandia), Weingut Dr. Frey (Németország), Nedel-Market Kft és Gere Kft (Magyarország) továbbá Paavolan Kotijuustola és Polven Juustola (Finnország) vállalatok.

További információk:

<http://www.diverfarming.eu/index.php/en/news-2/479-crop-diversification-in-europe-seeks-proof-of-its-environmental-and-economic-efficacy>